|  |  |  |  |  |  |  |
| --- | --- | --- | --- | --- | --- | --- |
| **Task** | **Competence(s)** | **Weight**  **in %** | **Learning Objectives**  **The student is able to…** | **Ques.**  **NO** | **Evaluation – marking** | **Weight**  **in points** |
| **Part 1**  **Reading**  **Comprehension**  **Grammar in context** | Reading | **20%** | read and understand texts concerened with contemporary problems in which writers adopt particular viewpoints.  have acquired a wide range of vocabulary including that related to abstract concepts. |  | Marking scheme for answers. | **7** |
| Analysis | **30%** |  | Marking scheme for model answers. | **9** |
| Interpretation | **23%** |  | Marking scheme for model answers of main interpretations. | **6** |
| Application | **27%** | have acquired a range of complex grammatical structures. |  | Marking scheme/rubric  for answers. | **8** |
| **Sub Part 1** |  | **100%** |  |  |  | **30** |
| **Part 2**  **Understanding Literature** | Reading | **7%** | understand and analyse appropriate literary texts, including prose and poetry.  have acquired insight into the culture of target language country/communities including the study of literary texts.  have a acquired knowledge of different registers of language for diverse purposes. |  | Marking scheme for main points. | **3** |
| Analysis | **8%** |  | Marking scheme for model answers. | **3** |
|  | Interpretation | **10%** |  | Marking scheme with guidelines/rubric. | **4** |
|  | Arguing | **25%** |  | **10** |
|  | Critical Thinking | **25%** | **10** |
|  | Linguistic Competence | **25%** | **10** |
| **Sub Part 2** |  | **100%** |  |  |  | **40** |
| **Part 3**  **Written production** | Writing according to genre. | **13%** | write clear accurate detailed texts, such as essays, reports,letters and blogs which express points of view or impressions on an appropriate range of topics of general interest.  have acquired a wide range of vocabulary including that related to abstract concepts.  have acquired a range of complex grammatical structures. |  | Marking scheme with rubrics based on the main competences for writing. | 4 |
| Linguistic competence | **40%** | 12 |
| Arguing | **27%** | 8 |
| Critical thinking | **20%** | 6 |
| **Sub Part 3** |  | **100%** |  |  |  | **30** |
| **TOTAL** |  |  |  |  |  | **100** |

|  |  |  |  |  |  |  |
| --- | --- | --- | --- | --- | --- | --- |
| **Excellent** | **Very good** | **Good** | **Satisfactory** | **Sufficient** | **Weak** | **Very weak** |
| **100-90** | **89-80** | **79-70** | **69-60** | **59-50** | **49-21** | **20-0** |

|  |  |  |  |  |  |  |
| --- | --- | --- | --- | --- | --- | --- |
| **Task** | **Competence(s)** | **Weight**  **in %** | **Learning Objectives**  **The student is able to…** | **Ques.**  **NO** | **Evaluation – marking** | **Weight**  **in points** |
| **Part 1**  **Reading**  **Comprehension**  **Grammar in context** | Reading | **20%** | read and understand texts concerened with contemporary problems in which writers adopt particular viewpoints.  have acquired a wide range of vocabulary including that related to abstract concepts. | Section 1  Questions  1-2-6 | Marking scheme for answers. | **7** |
| Analysis | **30%** | Section 1  Questions  3-4-5 | Marking scheme for model answers. | **9** |
| Interpretation | **23%** | Section 1  Question  7 | Marking scheme for model answers of main interpretations. | **6** |
| Application | **27%** | have acquired a range of complex grammatical structures. | Section 1  Grammar  Questions  1-7 | Marking scheme/rubric  for answers. | **8** |
| **Sub Part 1** |  | **100%** |  |  |  | **30** |
| **Part 2**  **Understanding Literature** | Reading | **7%** | understand and analyse appropriate literary texts, including prose and poetry.  have acquired insight into the culture of target language country/communities including the study of literary texts.  have a acquired knowledge of different registers of language for diverse purposes. | Section 2 (i)  Question  1 | Marking scheme for main points. | **3** |
| Analysis | **8%** | Section 2 (i)  Questions  2-3 | Marking scheme for model answers. | **3** |
|  | Interpretation | **10%** | Section 2 (i)  Questions  4-5 | Marking scheme with guidelines/rubric. | **4** |
|  | Arguing | **25%** | Section 2 (ii)  A and B  Literature  Composition | **10** |
|  | Critical Thinking | **25%** | **10** |
|  | Linguistic Competence | **25%** | **10** |
| **Sub Part 2** |  | **100%** |  |  |  | **40** |
| **Part 3**  **Written production** | Writing according to genre. | **13%** | write clear accurate detailed texts, such as essays, reports,letters and blogs which express points of view or impressions on an appropriate range of topics of general interest.  have acquired a wide range of vocabulary including that related to abstract concepts.  have acquired a range of complex grammatical structures. | Section 3  Creative writing | Marking scheme with rubrics based on the main competences for writing. | 4 |
| Linguistic competence | **40%** | 12 |
| Arguing | **27%** | 8 |
| Critical thinking | **20%** | 6 |
| **Sub Part 3** |  | **100%** |  |  |  | **30** |
| **TOTAL** |  |  |  |  |  | **100** |

|  |  |  |  |  |  |  |
| --- | --- | --- | --- | --- | --- | --- |
| **Excellent** | **Very good** | **Good** | **Satisfactory** | **Sufficient** | **Weak** | **Very weak** |
| **100-90** | **89-80** | **79-70** | **69-60** | **59-50** | **49-21** | **20-0** |

**IL-MALTI (ONL)**

**ID-DATA:**

**IT-TUL TAL-EŻAMI:** Tliet sigħat (180 minuta)

**TAGĦMIR PERMESS:** Xejn

RIMARKI SPEĊJALI: Wieġeb it-taqsimiet kollha.

**L-ewwel taqsima: Il-Fehim mill-Qari (30 marka)**

Aqra s-silta u wara wieġeb il-mistoqsijiet fuqha.

**Profiċjenza**

Dan l-aħħar il-Ministru tal-Edukazzjoni esprima l-inkwiet tiegħu bil-livell baxx tal-Ingliż li għandhom l-istudenti u l-popolazzjoni inġenerali. Il-Ministru Bartolo għandu raġun jinkwieta u minn dak li qal jidher li l-ministeru tiegħu se jagħmel l-almu kollu biex jindirizza din il-problema.

Minħabba l-iżvilupp storiku u politiku ta’ Malta, kull referenza li ssir għal-lingwa Ingliża immedjatament tqajjem sentiment antik ta’ antagoniżmu bejn l-Ingliż u l-Malti, attitudni li bla dubju għandha għeruq politiċi ħoxnin li m’hemmx li nqaċċtuhom darba għal dejjem. Ir-reazzjoni għall-kumment tal-Ministru, l-aktar fuq il-midja soċjali, uriet kemm għadu b’saħħtu dan l-antagoniżmu, appuntu għaliex il-lingwa, irrispettivament mill-ekonomija, hija, qabel kollox, realtà politika: fostna, bħal fost popli oħra, tagħmel referenza diretta lejn il-klassi soċjali, realtà li għal dawn l-aħħar snin konna qegħdin nippruvaw naħbu taparsi ma teżistix. (par.1)

Il-qofol tal-kumment tal-Ministru huwa t-tħassib li bil-waqgħa fil-livell tal-Ingliż Malta qiegħda titlef il-fakultà bilingwi tagħha, tant li, biex nikkwota lil Bartolo, “jeħtieġ insiru mill-ġdid soċjetà bilingwi.” Huwa minnu li l-istess Kostituzzjoni tar-Repubblika tistabbilixxi żewġ ilsna uffiċjali u tagħti d-dritt lill-parlament li jinkludi ilsna oħrajn mal-Malti u l-Ingliż bħala l-ilsna uffiċjali tal-pajjiż. Huwa minnu wkoll li kull fejn tħares għadek issib sinjali, avviżi u messaġġi oħrajn miktubin bl-Ingliż, u ħafna komunikati governattivi u amministrattivi – ngħidu aħna l-kontijiet tad-dawl u l-ilma – jaslulna biż-żewġ lingwi; bħalma huwa minnu wkoll li l-messaġġ awtomatiku li jinstema’ malli ċċempel lil xi azjenda kbira, l-istess bħall-messaġġ li tara fil-bankomats, jitolbok tkompli ssegwi billi tagħżel bejn il-Malti u l-Ingliż. Minn dan il-lat, iva, nidhru li qegħdin ngħixu f’pajjiż bilingwi, iżda l-kwistjoni tal-bilingwiżmu hija ħafna iktar kumplessa minn hekk. Pereżempju ma nistgħux ninsew li hawn numru kbir ta’ Maltin li m’għandhomx ħakma tat-tieni lingwa, ħafna li ma jafux l-Ingliż u oħrajn li ma jafux il-Malti; jew jekk jafu t-tieni lingwa ma jużawhiex jew ma jużawhiex b’mod profiċjenti. Terġa’ u tgħid dak li wħud iqisu bħala bilingwiżmu mhuwiex għajr taħlit ta’ żewġ lingwi. (par.2)

Hemm fattur ieħor għala nqis is-sejħa tal-Ministru Bartolo intriganti ħafna. M’hemmx bżonn ta’ sforzi kbar biex wieħed jinnota li fis-sistemi tagħna l-Ingliż jingħata spazju ferm akbar milli jingħata l-Malti. Ngħidu aħna, is-sistema edukattiva tagħna, għallinqas dik imħaddma fil-qasam sekondarju, tagħti aktar ħin għat-tagħlim tal-Ingliż milli tal-Malti, u f’ċerti każi dan jiġri wkoll fis-settur primarju. L-istess jiġri fil-qasam kulturali; hemm żbilanċ ovvju bejn in-numru ta’ attivitajiet artistiċi bl-Ingliż u dawk bil-Malti; l-istess fil-qasam tax-xandir fejn imqar ir-reklamar (viżiv u miktub) huwa ppreżentat iktar bl-Ingliż milli bil-Malti. Allura meta wieħed jikkonsidra kemm huwa akbar l-aċċess għal materjal ippreżentat bl-Ingliż milli dak ippreżentat bil-Malti, l-osservazzjoni tal-Ministru Bartolo dwar l-Ingliż tieħu dimensjoni oħra: jekk il-profiċjenza fl-Ingliż, bl-ispazju kollu li qiegħed jingħata dan l-ilsien, qiegħda tonqos, x’inhu jiġri lill-Malti? (Par.3)

Mingħajr ma nidħol f’argumentazzjoni insensata li tantagonizza liż-żewġ lingwi, ma nistax ma nissuspettax li l-profiċjenza fl-Ingliż mhijiex tonqos askapitu tal-Malti, iżda hija l-ħakma taż-żewġ lingwi li qiegħda tbati. (par.4) (458 kelma)

(Silta adattata minn kitba ta’ Immanuel Mifsud li dehret f’*Illum* tat-22 ta’ Diċembru 2013)

**Il-Mistoqsijiet (22 marka)**

Wieġeb dawn il-mistoqsijiet fi kliemek, kemm-il darba ma tkunx mitlub tikkwota mis-silta.

1. Sib kelma jew frażi mis-silta li tfisser:

a) ħiltu (Par. 1)

b) kuntrast bejn żewġ fehmiet (Par. 1)

ċ) iqis (Par. 3)

d) huwa faċli (Par. 3) (4 marki)

2. Liema huma ż-żewġ ilsna uffiċjali ta’ Malta skont il-Kostituzzjoni tar-Repubblika? (marka)

3. X’taħseb li huwa s-sentiment antik ta’ antagoniżmu bejn l-Ingliż u l-Malti? (2 marki)

4. Skont kif jistqarr l-awtur tas-silta, taħseb li l-profiċjenza fl-Ingliż qed tonqos minħabba l-Malti?

Agħti raġuni waħda għal dan. (3 marki)

5. “ ...iżda l-kwistjoni tal-bilingwiżmu hija ħafna iktar kumplessa minn hekk”. Fisser fi kliemek l-għaliex taħseb li l-awtur tas-silta qed jgħid hekk. (4 marki)

6. Semmi tliet oqsma li fihom l-Ingliż qed jingħata aktar importanza mill-Malti. (2 marki)

7. **F’madwar 50 kelma**, tkellem dwar il-konsegwenzi li jinħolqu jekk Malta tasal titlef il-“fakultà bilingwi tagħha”. (6 marki)

**L-Għarfien Grammatikali**: **(8 marki)**

Aqra din is-silta:

**Il-Mużika f’Malta**

Il-mużika hi l-ewwel lingwa li beda jitkellem biha l-bniedem. Hi lingwa li tinftiehem minn kulħadd, kull ġens u razza. Dawn l-aħħar ħmistax-il sena x-xena mużikali Maltija għamlet passi ta’ ġgant. Meta taħseb ftit f’kemm aħna żgħar u kemm hawn mużiċisti tinduna kemm aħna pajjiż mimli talent iżda mhux sfruttat. Qisek għandek pjanta li tridha tikber u tibqa’ tħalliha mingħajr ilma. (par.1)

Ħares dawra man-nies li taf u ssib li l-parti l-kbira tagħhom idoqqu strument. Tinduna li f’kull belt u raħal issib diversi għalliema tal-pjanu, il-kitarra, il-vjolin, eċċ. u anki surmastrijiet li jgħallmu fil-baned. Nemmen li kull bniedem għandu jkollu ċ-ċans li jitgħallem strument tul ħajtu, hu ta’ liema età hu. Il-problema li għandna hi li ma tingħatax importanza għal dan kollu. Pereżempju fl-iskejjel ma ssibx għalliem tal-mużika *full-time*. Nifhem li hemm ħafna pressjoni fuq it-tfal biex ilaħħqu mas-sillabu iżda hemm bżonn li dawn iż-żgħar nagħtuhom aktar ċans biex jitgħallmu jdoqqu strument waqt il-ħin tal-iskola. Ngħiduha kif inhi, kulħadd jipprietka kemm l-isports hu importanti u fl-iskejjel għandhom l-Edukazzjoni Fiżika ta’ kull ġimgħa jew aktar, u hekk għandu jkun. (par.2)

Iżda l-mużika donnu kulħadd insieha. Ħadd mhu qed jara li dawk l-istudenti li jdoqqu strument imorru aħjar fl-iskola. Il-mużika tista’ tgħinhom biex jirrilassaw u jħarsu lejn il-problemi tal-ħajja minn lenti differenti. (par.3) (205 kelmiet)

(Adattata minn kitba ta’ Marc Galea li dehret f’*Illum* tas-26 ta’ April 2009)

**Il-Mistoqsijiet (8 marki)**

1. Agħti l-plural ta’ *razza*. (marka)

2. Sib żewġ kelmiet ta’ nisel Rumanz mis-silta. (2 marki)

3. Ikteb il-verb *tħalliha* fit-tielet persuna singular maskil fil-perfett. (marka)

4. F’liema forma huwa l-verb *jitgħallem*? (marka)

5. Oħroġ aġġettiv minn *bżonn*. (marka)

6. Nissel nom minn *jirrilassaw*. (marka)

7. Ikteb in-negattiv ta’*insieha*. (marka)

**It-tieni taqsima: Il-Kitba Kreattiva (30 marka)**

Agħżel titlu **WIEĦED** minn dawn u ikteb madwar **300 kelma** fuqu.

**1. L‑imġiba tikxef il‑karattru**

*It‑trobbija, l‑ambjent li tgħix fih u l‑ħbieb li tagħmilha magħhom ilkoll jistgħu jaffettwaw il-karattru tal-individwu. Imġiba tajba u eżemplari meta mqabbla ma’ mġiba ħażina u diżonesta. Kif jidher il-karattru fil‑kliem li jingħad, fil‑ħwejjeġ li jintlibsu u fl‑aġir tagħna? Kif għandha tkun l-imġiba tagħna waqt attivitajiet differenti? Il‑ġudizzju tas‑soċjetà kemm jaffettwa l-karattru tal-bniedem*?

**Jew**

**2**.  **Il-komunikazzjoni fl-era diġitali.**

*X’tifhem b’komunikazzjoni? Għaliex żminijietna meqjusa bħala l-era diġitali? Tassew li l-bnedmin qed joqorbu aktar lejn xulxin permezz tat-teknoloġija? X’effetti qed iħallu l-mezzi teknoloġiċi fuq il-bnedmin li jħaddmuhom? X’jista’ jsir biex il-komunikazzjoni bejn il-bnedmin issir tassew effettiva?*

**It-tielet taqsima: Il-Letteratura (40 marka)**

i) Aqra din il-poeżija u wara wieġeb il-mistoqsijiet:

**Jien**

Jien idealist –

nemmen f’dinja bla passaporti

bla fruntieri bla kulur.

Jien prattiku –

nemmen fil-lum fil-mewt fil-ħidma 5

fit-toqol tal-ftehim.

Jien romantiku –

nemmen fil-ġustizzja

fl-imħabba fis-sbuħija.

Jien realist – 10

nemmen fi ċkuniti

fl-iżball fl-iżolament.

Jien ribell/kompromessist –

nibni u nfarrak,

nemmen u niċħad, 15

nobgħod u nħobb.

Jien ħafna nies

u jien bniedem wieħed.

Jien … min jien? Victor Fenech

**Wieġeb dawn il-mistoqsijiet. (10 marki)**

1. Kif qed jiddeskrivi lilu nnifsu l-poeta f’din il-poeżija? (3 marki)

2. Liema hi l-kelma l-aktar importanti f’din il-poeżija? Għaliex tqisha hekk ? (2 marki)

3. Agħti eżempju ta’ *paradoss* mill-poeżija. (2 marki)

4. X’effett tħoss li qed jipprova jħalli Victor Fenech meta jagħlaq il-poeżija b’mistoqsija? (2 marki)

5. Iddeskrivi fil-qosor x’tip ta’ dinja jemmen fiha Victor Fenech fl-ewwel strofa. (marka)

**ii) Wieġeb iż-żewġ taqsimiet.**

**A) Il-Komponiment Letterarju fuq il-poeżiji u l-proża. (15-il marka)**

Agħżel mistoqsija **WAĦDA** u ikteb **250 kelma** fuqha.

1. Iddiskuti b’għadd ta’ eżempji kif jixref is-sentiment tal-imħabba fil-kitbiet tal-poeżija u tal-proża

fl-antoloġija *Bejn Ħaltejn*.

**JEW**

2. F’bosta siltiet il-kittieba jagħtu attenzjoni lill-emarġinati tas-soċjetà. Iddeskrivi b’mod kritiku

s-sitwazzjonijiet diffiċli li jidħlu fihom xi karattri fl-antoloġija *Bejn* *Ħaltejn.*

**B) Il-Komponiment Letterarju fuq ir-rumanz *Il-Ħarsa ta’ Rużann* ta’ Francis Ebejer.**

**(15-il marka)**

Agħżel mistoqsija **WAĦDA** u ikteb **250 kelma** fuqha.

1. L-idea tal-kontinwità u tal-progress fir-rumanz f’*Il-Ħarsa ta’ Rużann*.

**JEW**

2. *Il-Ħarsa ta’ Rużann* tibqa’ ssib fdal jew eku tagħha fil-ġenerazzjonijiet ta’ wara. Islet karattru

wieħed (maskili jew femminili) wieħed u spjega x’xebh u x’differenzi għandu meta mqabbel ma’

Rużann.

**Tmiem il-karta**

**Il-Bakkalawrjat Ewropew – Il-Malti ONL – Karta Mudell 2020**

* **Aċċetta kliem miktub bl-Ingliż li jkun fil-virgoletti, jew inkella li jkun miktub kif jinħass fil-Malti. Aċċetta dan sakemm ma jkunx hemm kliem ieħor li jkun jintuża sew fil-Malti.**

|  |  |  |
| --- | --- | --- |
| **Taħriġ** | **Tweġiba** | **Marka** |
| **L-Ewwel Taqsima**  **A** | **Taħriġ il-Fehem:**  **Aċċetta t-tweġibiet li juru li l-istudenti jkunu fehmu t-test, skont il-mistoqsijiet. Fit-tweġibiet għall-mistoqsijiet minn numru 1 sa 7 ma jitnaqqsux marki għal żbalji tal-ortografija.** | **22 marka** |
| 1 | a) almu  b) antagoniżmu  ċ) jikkonsidra/jikkunsidra  d) m’hemmx bżonn ta’ sforzi kbar | 1x4 |
| 2 | Il-Malti u l-Ingliż | 1 |
| 3 | Għad hemm relazzjoni qawwija bejn il-lingwa li wieħed jitkellem (i.e il-Malti jew l-Ingliż) ma’ klassi soċjali partikulari. | 2 |
| 4 | Le, il-profiċjenza fl-Ingliż mhijiex ħtija tal-Malti. L-Ingliż jingħata ferm aktar importanza mill-Malti f’diversi oqsma, fosthom fis-sistema edukattiva li tagħti aktar ħin lit-tagħlim tal-Ingliż milli tal-Malti. | 3 |
| 5 | Bosta Maltin jew ma jużawx it-tieni lingwa jew m’għandhomx ħakma tajba tagħha, jiġifieri hawn min ma jikkomunikax sew bl-Ingliż u oħrajn li ma jikkomunikawx tajjeb bil-Malti. Hawn ukoll numru konsiderevoli ta’ Maltin li mingħalihom jitkellmu tajjeb biż-żewġ lingwi iżda fil-fatt, la jitkellmu Malti tajjeb u lanqas Ingliż tajjeb imma jitkellmu varjetà mħallta taż-żewġ lingwi. | 4 |
| 6 | Fil-qasam edukattiv, f’dak kulturali u fil-qasam tax-xandir. | 2 |
| 7 | Tweġibiet varji | 6 |
| **L-Ewwel Taqsima**  **B** | **L-Għarfien Grammatikali:**  **Aċċetta biss it-tweġibiet li jkunu miktubin tajjeb. Jekk il-kelma tinkiteb bi żbalji ortografiċi din titqies ħażina kollha u ma jingħataw l-ebda marki.** | **8 marki** |
| 1 | razez | 1 |
| 2 | *Tnejn minn:* mużika, lingwa, xena, mużikali, passi, mużiċisti, pajjiż, talent, sfruttat, pjanta, parti, strument, pjanu, kitarra, vjolin... | 2 |
| 3 | ħallieha | 1 |
| 4 | Il-5es forma | 1 |
| 5 | bżonjuż / bżonjuża / bżonjużi | 1 |
| 6 | rilassament/ irrilassar | 1 |
| 7 | Ma nesihiex / nsihiex | 1 |
|  |  |  |
|  |  | **30 marka** |

|  |  |  |
| --- | --- | --- |
| **It-tieni Taqsima** | **Il-Kitba Kreattiva**  Qassam il-marki skont **tabella A** hawn taħt: | **30 marka** |

|  |  |  |
| --- | --- | --- |
| **It-Tielet Taqsima** | **Il-Letteratura**  *F’din it-taqsima ma jitnaqqsux marki għall-iżbalji tal-ortografija. (Aċċetta tweġibiet oħra li għandhom l-istess tifsira.)* | **40 marka** |
| **(i)** | Ir-referenza għall-kuntest | **10** |
| 1 | Il-poeta jgħid li hu idealist, prattiku, romantiku u realist. Fl-istess ħin tinħass fih kriżi ta’ identità meta jgħid jgħid li jibni u jkisser, jemmen u jiċħad u jobgħod u jħobb. | 3 |
| 2 | Jien; għax tissemma fil-bidu ta’ kull strofa u hija t-titlu tal-poeżija | 2 |
| 3 | minn strofi 5 u 6 | 1 |
| 4 | L-effett hu sens ta’ sorpriża, id-dubju wara l-affermazzjoni (jien eċċ) / Li l-jien hu skoperta dejjiema u kuljum tiskopri biċċa oħra minnek innifsek / Li *min jien* hu proċess twil. | 2 |
| 5 | Bla passaporti, bla fruntieri, bla kulur – dinja waħda magħquda, bla diskriminazzjoni. | 2 |
|  |  |  |
| **(ii)** | **L-esej letterarju**  L-istudenti jridu jwieġbu 2 esejs u kull esej fih 15-il marka.  Qassam il-marki skont **tabella** **B** hawn taħt: | **30 marka**  **(2x15)** |
|  |  |  |

|  |  |  |  |
| --- | --- | --- | --- |
| **Tabella A** | B’ħafna nuqqasijiet | B’xi nuqqasijiet | Tajjeb |
| Il-kompetenza lingwistika  (l-espressjoni, il-Malti idjomatiku u l-ortografija) | 0-4 marki  (aktar minn 15-il żball) | 5-8 marki  (bejn 10 u 14 –il żball) | 9-12 -il marka  (inqas minn 10 żbalji) |
| Kitba skont il-ġeneru | 0 marki | 1-2 marki | 3-4 marki |
| Il-kontenut, u l-mixja tal-argumenti minn paragrafu għal ieħor. | 0-2 marki | 3-5 marki | 6-8 marki |
| L-oriġinalità, l-kreattività u l-ħsieb kritiku fil-kitba. | 0-1 marki | 2-4 marki | 5-6 marki |
|  | Total 30 marka | | |

|  |  |  |  |
| --- | --- | --- | --- |
| **Tabella B** | B’ħafna nuqqasijiet | B’xi nuqqasijiet | Tajjeb |
| Il-kompetenza lingwistika  (l-espressjoni u l-ortografija) | 0-1 marki  (aktar minn 10) | 2-3 marki  (bejn 5-9 żbalji) | 4-5 marki  (inqas minn 5 żbalji) |
| L-argumenti msaħħa b’referenzi jew kwotazzjonijiet mit-test/i lettararju/i | 0-1 marki | 2-3 marki | 4-5 marki |
| Il-kontenut u l-ħsieb kritiku b’relevanza mat-test letterarju. | 0-1 marki | 2-3 marki | 4-5 marki |
|  | Total 15-il marka | | |